
DR 30.6.2009  

 
 

13 

Saya juga ingin memaklumkan kepada Yang Berhormat bahawa Sarikei sahaja, 
daripada sejak tahun 2006 sehingga tahun 2008 peruntukan-peruntukan kecil yang diterima 
Majlis Daerah Sarikei ialah RM1,458,650 daripada peruntukan yang diberikan oleh Jabatan 
Kerajaan Tempatan di bawah Kementerian Perumahan dan Kerajaan Tempatan Malaysia.  

6. Dr. Tan Seng Giaw [Kepong] minta Menteri Tenaga, Teknologi Hijau dan Air 
menyatakan keadaan bekalan air termasuk penswastaan di seluruh negara amnya dan 
Selangor, Putrajaya dan Kuala Lumpur khasnya. Berapa projek khas dan taklukannya 
seperti terowong dari Pahang ke Selangor akan dibina untuk memastikan tidak wujud 
masalah bekalan air di negara ini. 

 Menteri Tenaga, Teknologi Hijau dan Air [Datuk Peter Chin Fah Kui]: Tuan 
Yang di-Pertua, terlebih dahulu saya ingin mengambil kesempatan ini dengan 
memaklumkan Ahli-ahli Yang Berhormat bahawa usaha Kerajaan Persekutuan untuk 
menyusun semula industri perkhidmatan bekalan air negara tidak akan melibatkan 
penswastaan mana-mana pihak berkuasa air negeri.  

 Di bawah usaha yang sedang dilaksanakan ini, sebanyak tiga buah negeri telah 
pun berjaya melaksanakan penstrukturan semula industri perkhidmatan airnya iaitu negeri 
Melaka, Negeri Sembilan dan Johor. Sementara itu bagi negeri Pahang, Kedah dan Perlis 
kini sedang dalam peringkat akhir dalam pelaksanaannya. Negeri-negeri lain pula masih 
dalam proses penstrukturan semula perkhidmatan bekalan air di negeri masing-masing. 
Bagi penstrukturan semula industri perkhidmatan bekalan air di negeri Selangor, Kerajaan 
Persekutuan dan Kerajaan Negeri Selangor sedang dalam perundingan dengan 
memuktamadkan cadangan penstrukturan semula industri perkhidmatan air dengan 
mengambil kira kepentingan pengguna sebagai matlamat utama serta kemajuan dan 
kemapanan industri perkhidmatan bekalan air di dalam jangka panjang. Proses rundingan 
ini dijangka akan dimuktamadkan dalam masa terdekat ini. 

 Tuan Yang di-Pertua, pada umumnya, bekalan air di seluruh negara adalah 
mencukupi berdasarkan unjuran permintaan sedia ada. Sungguhpun demikian, setiap 
operator air di negara ini masih perlu menguruskan bekalan air secara cekap dan berkesan 
terutamanya semasa cuaca panas dan kering. Namun begitu, keperluan perkhidmatan 
bekalan air bagi negeri Selangor, Wilayah Persekutuan Kuala Lumpur dan Putrajaya telah 
meningkat dari semasa ke semasa. Keadaan ini dijangka akan menyebabkan kapasiti 
bekalan air sedia ada tidak dapat menampung keperluan semasa.  

 Sehubungan ini, Kerajaan Persekutuan melalui kementerian saya telah mengambil 
langkah penyelesaian jangka panjang dengan melaksanakan skim penyaluran air mentah 
antara negeri bagi memenuhi peningkatan keperluan air terawat. Skim ini yang melibatkan 
pelaksanaan projek penyaluran air mentah dari Pahang ke Selangor dan projek pembinaan 
Loji Rawatan Air Langat Dua dengan siapnya kedua-dua projek ini pada tahun 2015, 
dijangkakan akan menyalurkan sebanyak 1,130 juta liter sehari air ke Selangor, Wilayah 
Persekutuan Kuala Lumpur dan Putrajaya. Sekian. 

 Dr. Tan Seng Giaw [Kepong]: Tuan Yang di-Pertua, memang jawapan daripada 
Yang Berhormat Menteri itu nampaknya mencukupi, nampaknya sempurna. Akan tetapi, 
bolehkah Yang Berhormat mengumumkan pelan penstrukturan semula bagi bekalan air di 
seluruh negara ini? Bolehkah Yang Berhormat terangkan kepada Dewan yang mulia ini di 
dalam syarikat-syarikat swasta yang menjadi operator pada air di seluruh negara ini, 
siapakah yang menjadi syarikat-syarikat di dalam penswastaan ini?  

 Jikalau kita ada loji rawatan di Pahang misalnya, apakah kosnya? Jikalau kita 
membawa air, sampah, tanah dan pasir daripada Pahang kepada Selangor, berapakah kos 
yang sebenarnya? Mengapa... Ya, memang ia membawa sampah daripada Pahang kepada 
Selangor... [Dewan riuh]  

 Beberapa Ahli: Sri Gading? 

 Dr. Tan Seng Giaw [Kepong]: Sri Gading memang haus air. 

 Tuan M. Kula Segaran [Ipoh Barat]:  Rompin, Rompin. 



13. Saya juga ingin memaklumkan kepada Yang Berhormat bahawa Sarikei sahaja, daripada sejak tahun 2006 sehingga tahun 2008 peruntukan-peruntukan kecil yang diterima Majlis Daerah Sarikei ialah RM1,458,650 daripada peruntukan yang diberikan oleh Jabatan Kerajaan Tempatan di bawah Kementerian Perumahan dan Kerajaan Tempatan Malaysia. 6. Dr. Tan Seng Giaw [Kepong] minta Menteri Tenaga, Teknologi Hijau dan Air menyatakan keadaan bekalan air termasuk penswastaan di seluruh negara amnya dan Selangor, Putrajaya dan Kuala Lumpur khasnya. Berapa projek khas dan taklukannya seperti terowong dari Pahang ke Selangor akan dibina untuk memastikan tidak wujud masalah bekalan air di negara ini. Menteri Tenaga, Teknologi Hijau dan Air [Datuk Peter Chin Fah Kui]: Tuan Yang di-Pertua, terlebih dahulu saya ingin mengambil kesempatan ini dengan memaklumkan Ahli-ahli Yang Berhormat bahawa usaha Kerajaan Persekutuan untuk menyusun semula industri perkhidmatan bekalan air negara tidak akan melibatkan penswastaan mana-mana pihak berkuasa air negeri. Di bawah usaha yang sedang dilaksanakan ini, sebanyak tiga buah negeri telah pun berjaya melaksanakan penstrukturan semula industri perkhidmatan airnya iaitu negeri Melaka, Negeri Sembilan dan Johor. Sementara itu bagi negeri Pahang, Kedah dan Perlis kini sedang dalam peringkat akhir dalam pelaksanaannya. Negeri-negeri lain pula masih dalam proses penstrukturan semula perkhidmatan bekalan air di negeri masing-masing. Bagi penstrukturan semula industri perkhidmatan bekalan air di negeri Selangor, Kerajaan Persekutuan dan Kerajaan Negeri Selangor sedang dalam perundingan dengan memuktamadkan cadangan penstrukturan semula industri perkhidmatan air dengan mengambil kira kepentingan pengguna sebagai matlamat utama serta kemajuan dan kemapanan industri perkhidmatan bekalan air di dalam jangka panjang. Proses rundingan ini dijangka akan dimuktamadkan dalam masa terdekat ini. Tuan Yang di-Pertua, pada umumnya, bekalan air di seluruh negara adalah mencukupi berdasarkan unjuran permintaan sedia ada. Sungguhpun demikian, setiap operator air di negara ini masih perlu menguruskan bekalan air secara cekap dan berkesan terutamanya semasa cuaca panas dan kering. Namun begitu, keperluan perkhidmatan bekalan air bagi negeri Selangor, Wilayah Persekutuan Kuala Lumpur dan Putrajaya telah meningkat dari semasa ke semasa. Keadaan ini dijangka akan menyebabkan kapasiti bekalan air sedia ada tidak dapat menampung keperluan semasa. Sehubungan ini, Kerajaan Persekutuan melalui kementerian saya telah mengambil langkah penyelesaian jangka panjang dengan melaksanakan skim penyaluran air mentah antara negeri bagi memenuhi peningkatan keperluan air terawat. Skim ini yang melibatkan pelaksanaan projek penyaluran air mentah dari Pahang ke Selangor dan projek pembinaan Loji Rawatan Air Langat Dua dengan siapnya kedua-dua projek ini pada tahun 2015, dijangkakan akan menyalurkan sebanyak 1,130 juta liter sehari air ke Selangor, Wilayah Persekutuan Kuala Lumpur dan Putrajaya. Sekian. Dr. Tan Seng Giaw [Kepong]: Tuan Yang di-Pertua, memang jawapan daripada Yang Berhormat Menteri itu nampaknya mencukupi, nampaknya sempurna. Akan tetapi, bolehkah Yang Berhormat mengumumkan pelan penstrukturan semula bagi bekalan air di seluruh negara ini? Bolehkah Yang Berhormat terangkan kepada Dewan yang mulia ini di dalam syarikat-syarikat swasta yang menjadi operator pada air di seluruh negara ini, siapakah yang menjadi syarikat-syarikat di dalam penswastaan ini?. Jikalau kita ada loji rawatan di Pahang misalnya, apakah kosnya? Jikalau kita membawa air, sampah, tanah dan pasir daripada Pahang kepada Selangor, berapakah kos yang sebenarnya? Mengapa... Ya, memang ia membawa sampah daripada Pahang kepada Selangor... [Dewan riuh]. Beberapa Ahli: Sri Gading?. Dr. Tan Seng Giaw [Kepong]: Sri Gading memang haus air. Tuan M. Kula Segaran [Ipoh Barat]: Rompin, Rompin.